સાબરકાંઠા જિલ્‍લાકક્ષાનો ૬૯માં પ્રજાસત્‍તાક પર્વની હિંમતનગર ખાતે દબદબાભેર આનંદ અને ઉલ્‍લાસ સાથે ઉજવણી કરવામાં આવી હતી. પ્રજાસત્‍તાક પર્વ નિમિત્‍તે પોલીસ પરેડ ગ્રાઉન્ડ ખાતે યોજાયેલ ધ્‍વજારોહણ કાર્યક્રમમાં જિલ્લા સમાહર્તા શ્રી પી.સ્વરૂપની વિશેષ ઉપસ્‍થિતિમાં રાષ્‍ટ્રીય ધુનની સુરાવલીઓ વચ્ચે રાષ્‍ટ્રના આન-બાન-શાન સમો ગૌરવવંતો ત્રિરંગો લહેરાવી સલામી આપી ધ્‍વજવંદન કરાયું હતુ.